CELEX: 62008CN0189
Language: sl
Date: 2008-05-08 00:00:00
Title: Zadeva C-189/08: Predlog za sprejetje predhodne odločbe, ki ga je vložilo Hoge Raad (Nizozemska) 8. maja 2008 – Zuid-Chemie BV proti Philippo's Mineralenfabriek NV/SA, sedaj PMF Productions

19.7.2008   
            
            
               SL
            
            
               Uradni list Evropske unije
            
            
               C 183/13
            
         Predlog za sprejetje predhodne odločbe, ki ga je vložilo Hoge Raad (Nizozemska) 8. maja 2008 – Zuid-Chemie BV proti Philippo's Mineralenfabriek NV/SA, sedaj PMF Productions
   (Zadeva C-189/08)
   (2008/C 183/25)
   Jezik postopka: nizozemščina
   Predložitveno sodišče
   Hoge Raad (Nizozemska).
   Stranki v postopku v glavni stvari
   
      Tožeča stranka: Zuid-Chemie BV.
   
      Tožena stranka: Philippo's Mineralenfabriek NV/SA.
   Vprašanji za predhodno odločanje
   
               (a)
            
            
               Katero škodo je v primeru nezakonitega ravnanja, kot je ravnanje, na katerem temelji zahtevek družbe Zuid-Chemie, treba šteti kot prvotno škodo, ki je posledica takega ravnanja: škodo, ki nastane zaradi dobave blaga z napako, ali škodo, ki nastane zaradi normalne uporabe blaga, kateri je namenjeno?
            
         
               (b)
            
            
               V drugem primeru, ali je kraj nastanka škode mogoče šteti kot „kraj, kjer je prišlo do škodnega dogodka“ v smislu člena 5, začetek in točka 3, Uredbe št. 44/2001 (1) samo, če gre za telesno škodo ali škodo na stvareh, ali je to prav tako mogoče, če je bila (v tej fazi) utrpljena zgolj denarna škoda?
            
         
      (1)  Uredba Sveta (ES) št. 44/2001 z dne 22. decembra 2000 o pristojnosti in priznavanju ter izvrševanju sodnih odločb v civilnih in gospodarskih zadevah (UL 2001, L 12, str. 1).